Document ID: /roh_data/filtered/Billingualer_Corpus_interleaved-de-rm.jsonl.gz/860

This is a text translated from German to Rumantsch Grischun.
Kindesschutz als zentrales Anliegen der politischen Agenda

Die Rechte der Kinder müssen zu jeder Zeit garantiert sein. Darum unterstützt die Bündner Regierung ohne vorbehalte das "Fakultativprotokoll zur Kinderrechtskonvention betreffend den Verkauf von Kindern, die Kinderprostitution und die Kinderpornografie". Das Protokoll will die Ziele der Kinderrechtskonvention verwirklichen und stellt den Schutz des Kindes vor kommerzieller Ausbeutung in den Mittelpunkt. Daneben enthält das Protokoll Bestimmungen insbesondere zur Zuständigkeit, zur Opferhilfe, zum Auslieferungsrecht, zur internationalen Kooperation und zum politischen Handlungsbedarf. Dabei werden minimale Anforderungen an das nationale Strafrecht gestellt, womit sich die Schweiz aber nicht begnügen darf, schreibt die Regierung in ihrer Vernehmlassung an das Eidgenössische Departement für auswärtige Angelegenheiten. Das Thema Kinderschutz muss ein zentrales Anliegen der politischen Agenda sein und bleiben. Die Schweiz hatte das Fakultativprotokoll der UNO-Generalversammlung im Jahr 2000 unterzeichnet.

Kinder- und Jugendpsychiatrie: Tiefer Fixbeitrag statt lineare Kürzung

Der kantonale Beitrag an die Stiftung für Kinder- und Jugendpsychiatrie Graubünden für das Jahr 2004 wird auf eine Million Franken plafoniert. Damit hat die Regierung die Verordnung über lineare Beitragskürzungen vom November 2002 auch im Bereich der Kinder- und Jugendpsychiatrie umgesetzt. Die Verordnung schreibt vor, alle kantonseigenen Beiträge in der Laufenden Rechnung, die nicht durch die Bundesgesetzgebung oder durch interkantonale Vereinbarungen gebunden sind, um zehn Prozent zu kürzen. Die spezifische Lösung mit der Stiftung für Kinder- und Jugendpsychiatrie Graubünden führt für den Kanton zum gleichen Ergebnis wie eine lineare Beitragskürzung um zehn Prozent.

Tarmed: Regierung genehmigt Anschlussvertrag für Graubünden

Die Regierung hat den kantonalen Anschlussvertrag Tarmed zwischen dem Bündner Ärzteverein und santésuisse Graubünden genehmigt. Der Taxpunktwert wurde auf 84 Rappen festgelegt. Dieser Wert ist kostenneutral und führt zu keinem Prämienanstieg.

Seit 1. Januar gilt für ambulante medizinische Leistungen in der ganzen Schweiz die Tarifstruktur Tarmed. Dazu hatten 2002 santésuisse, der Branchenverband der schweizerischen Krankenversicherer, und die Verbindung der Schweizer Ärztinnen und Ärzte FMH einen Rahmenvertrag abgeschlossen. Tarmed löst den bisherigen Spitalleistungskatalog ab.

Höherer Beitrag für Interreg-Projekt "DACH+"

Die Regierung unterstützt bis 2007 das Projekt "DACH+" mit 60'000 Franken. Dieses Interreg-Projekt hat zum Ziel, räumliche Probleme und Entwicklungen wie Verkehrs- und Siedlungsentwicklung, Freizeit- und Erholungsnutzung oder wirtschaftliche Verflechtungen grenzüberschreitend anzugehen. Daran beteiligt ist der gesamte deutsch-österreichisch-schweizerisch-liechtensteinische Grenzraum. Weil der Bund sein finanzielles Engagement dafür stark reduziert, übernehmen die beteiligten Kantone die Restfinanzierung. Der finanzielle Einsatz für den Kanton Graubünden erhöht sich damit um 10'000 Franken. Die Projektkosten betragen insgesamt 800'000 Franken.

Aus Gemeinden und Regionen

- Molinis: Die Regierung hat die Entnahme von Quellwasser im Gebiet "Chuoregger" mit Auflagen und Bedingungen bewilligt. Die Bewilligung ist bis Ende Januar 2024 befristet.

- Zuoz: Die Regierung hat den Zonenplan und den Generellen Gestaltungsplan "Golf" genehmigt. Damit kann die Golfzone um den geplanten Kiosk im Bereich der Bahn 17 erweitert und die Waldabstandslinie angepasst werden. Die erweiterte Golfzonenfläche wird aus dem Bereich "mit Nutzungs- und Bewirtschaftungsauflagen" entlassen und ein Teil der Bahn 17 wird dem Bereich "Abschlag" zugeschlagen.

- Chur: Das Projekt für die Sanierung des Hallenbads Sand ist genehmigt worden. Die Kosten belaufen sich auf rund 3,1 Millionen Franken.

Kantonsbeiträge an verschiedene Institutionen

- Interkantonale Landeslotterie / Kulturförderung: Die Regierung hat insgesamt 55'000 Franken bewilligt für die Herausgabe des Buches "Wappen zur Bündner Geschichte" von Gerhard Simmen, für die 26 Wasserfontänen, die die Kantone und Halbkantone auf dem neu gestalteten Bundesplatz symbolisieren sollen und für das Puppentheater "Arcasperli in Chur.

- Denkmalpflege: Insgesamt rund 450'000 Franken hat die Regierung für Arbeiten an der "Chiesa parrocchiale di San Pietro", Verdabbio, für die "Grotti di Cama", Cama, für die "Ca' Rossa, Palazzo del Togni", Grono, für das "Turmhaus" in Malans und für die "Kapelle St. Johann Baptist" in Vals genehmigt.

- Humanitäre Hilfe: Die 13. Mission des Vereins Humanitäre Russlandhilfe erhält einen Beitrag von 30'000 Franken.

- Unwetter 2002: Die Regierung hat weitere Gelder für die Behebung der Schäden bewilligt. 18 Gemeinden erhalten insgesamt rund 1,4 Millionen Franken für diverse Instandstellungs-Projekte in der Surselva, im Churer Rheintal, in Mittelbünden und im Engadin.

Strassenprojekte

- Sta. Maria V.M.: Rund 330'000 Franken hat die Regierung für den Ausbau und Sanierung der Verbindungsstrasse zur Ofenbergstrasse in Paclera bewilligt.

- Tunnel San Bernardino: Im Rahmen der Sanierungsarbeiten hat die Regierung 700'000 Franken für elektromechanische Anlagen genehmigt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 29.01.2004

La protecziun da l'uffant sco mira centrala da l'agenda politica

Ils dretgs da l'uffant ston adina esser garantids. Perquai sustegna la regenza grischuna senza resalvas il "protocol facultativ tar la convenziun dals dretgs da l'uffant concernent la vendita d'uffants, la prostituziun d'uffants e la pornografia d'uffants". Il protocol vul realisar las finamiras da la convenziun dals dretgs da l'uffant e metta en il center la protecziun da l'uffant cunter l'explotaziun commerziala. Daspera cuntegna il protocol surtut disposiziuns davart la cumpetenza, l'agid a victimas, il dretg d'extradiziun, la cooperaziun internaziunala ed il basegn d'agir politic. Tras quellas vegnan fatgas pretensiuns minimalas al dretg penal naziunal. La Svizra na dastga però betg sa cuntentar cun questas, scriva la regenza en sia consultaziun al departament federal dals affars exteriurs. Il tema da la protecziun da l'uffant sto esser e restar ina mira centrala da l'agenda politica. La Svizra aveva suttascrit l'onn 2000 il protocol facultativ da la radunanza generala da la ONU.

Psichiatria d'uffants e giuvenils: ina contribuziun fixa bassa empè d'ina reducziun lineara

La contribuziun chantunala a la fundaziun per la psichiatria d'uffants e giuvenils en il Grischun per l'onn 2004 vegn limitada sin in milliun francs. Tras quai ha la regenza realisà l'ordinaziun davart las reducziuns linearas da contribuziuns dal november 2002 er en il sectur da la psichiatria d'uffants e giuvenils. L'ordinaziun prescriva da reducir en il quint current per diesch pertschient tut las contribuziuns dal chantun che n'èn betg liadas tras la legislaziun federala u tras cunvegnas interchantunalas. Per il chantun maina la soluziun specifica per la fundaziun per la psichiatria d'uffants e giuvenils en il Grischun al medem resultat sco ina reducziun lineara da las contribuziuns per diesch pertschient.

Tarmed: la regenza approvescha il contract d'affiliaziun per il Grischun

La regenza ha approvà il contract chantunal d'affiliaziun da tarmed tranter l'uniun grischuna da medis e la santésuisse dal Grischun. La valur dal punct da taxa è vegnida fixada ad 84 raps. Questa valur na chaschuna nagins custs supplementars ed er betg in augment da las premias.

Dapi il 1. da schaner vala per prestaziuns medicinalas ambulantas en tut la Svizra la structura da tariffa tarmed. La santésuisse (la federaziun interprofessiunala dals assicuraders svizzers da malsauns) e la federaziun da las medias e dals medis svizzers FMH avevan fatg per quest intent l'onn 2002 in contract general. Il tarmed remplazza il catalog da las prestaziuns d'ospital.

Contribuziun pli auta per il project interreg "DACH+"

Fin l'onn 2007 sustegna la regenza il project "DACH+" cun 60'000 francs. Quest project interreg ha la finamira da tractar problems e svilups territorials sco il svilup dal traffic e da l'abitadi, l'utilisaziun dal temp liber e da recreaziun u interdependenzas economicas - e quai sur ils cunfins or. Participà è tut il territori da cunfin tranter la Germania, l'Austria, la Svizra ed il Liechtenstein. Perquai che la confederaziun reducescha fitg ses engaschament finanzial per il project, surpiglian ils chantuns pertutgads la finanziaziun restanta. Ils custs per il chantun Grischun s'augmentan tras quai per 10'000 francs. Ils custs totals dal project importan 800'000 francs.

Da vischnancas e regiuns

- Molinis: La regenza ha approvà - cun obligaziuns e cundiziuns - la tschiffada d'aua da funtauna en il territori da "Chuoregger". La permissiun è limitada fin la fin da schaner 2024.

- Zuoz: La regenza ha approvà il plan da zonas ed il plan general da furmaziun "golf". Uschia po la zona da golf vegnir engrondida cun il kiosc planisà en il sectur da la pista 17 e la lingia da distanza dal guaud vegnir adattada. La surfatscha engrondida da la zona da golf vegn relaschada or dal territori "cun pretensiuns d'utilisaziun e da cultivaziun" ed ina part da la pista 17 vegn attribuida al territori "culp da partenza".

- Cuira: Il project per sanar il bogn cuvert dal Sand è vegnì approvà. Ils custs muntan a var 3,1 milliuns francs.

Contribuziuns chantunalas a differentas instituziuns

- Lottaria naziunala interchantunala / promoziun da la cultura: La regenza ha approvà totalmain 55'000 francs per l'ediziun dal cudesch davart las vopnas tar l'istorgia grischuna ("Wappen zur Bündner Geschichte") da Gerhard Simmen, per las 26 funtaunas siglintas che duain simbolisar ils chantuns e mezs chantuns sin la plazza federala concepida da nov, e per il teater da marionettas "Arcasperli" a Cuira.

- Tgira da monuments: Totalmain var 450'000 francs ha la regenza approvà per lavurs vi da la "chiesa parrocchiale di San Pietro" a Verdabbio, per ils "grotti di Cama" a Cama, per la "ca' rossa, palazzo del Togni" a Grono, per il "Turmhaus" a Malans e per la "chaplutta da s. Gion Battista" a Val S. Pieder.

- Agid umanitar: La 13avla missiun da l'uniun d'agid umanitar per la Russia survegn ina contribuziun da 30'000 francs.

- Malauras 2002: La regenza ha approvà ulteriurs daners per reparar ils donns. 18 vischnancas survegnan totalmain var 1,4 milliuns francs per differents projects da reparaziun en Surselva, en la Val dal Rain grischuna, en il Grischun central ed en l'Engiadina.

Projects da vias

- Sta. Maria V.M.: Var 330'000 francs ha la regenza concedì per schlargiar e sanar la via da colliaziun a la via dal Fuorn a Paclera.

- Tunnel dal San Bernardin: En il rom da las lavurs da sanaziun ha la regenza approvà 700'000 francs per indrizs electromecanics.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 29.01.2004